Styret i Helse Sør-Øst ville noe annet, og flere leger som tidligere var mot et nytt stort sykehus, hadde i mellomtiden endret oppfatning. Dag Aarskog, overlege og spesialist i psykiatri ved Reinsvoll psykiatriske sykehus, var i 2020 talsmann for «Folkeopprøret for Reinsvoll sykehus». Den 31. mai 2021 hadde han endret oppfatning. Nå mente han at Reinsvoll og Sanderud psykiatriske sykehus burde legges ned. «Tiden for det lille sykehuset på landet er over», sa han.